CELEX: 62008TN0058
Language: ro
Date: 2008-02-08 00:00:00
Title: Cauza T-58/08 P: Recurs introdus la 8 februarie 2008 de Comisia Comunităților Europene împotriva hotărârii pronunțate la 27 noiembrie 2007 de Tribunalul Funcției Publice în cauza F-122/06, Roodhuijzen/Comisia Comunităților Europene

12.4.2008   
            
            
               RO
            
            
               Jurnalul Oficial al Uniunii Europene
            
            
               C 92/38
            
         Recurs introdus la 8 februarie 2008 de Comisia Comunităților Europene împotriva hotărârii pronunțate la 27 noiembrie 2007 de Tribunalul Funcției Publice în cauza F-122/06, Roodhuijzen/Comisia Comunităților Europene
   (Cauza T-58/08 P)
   (2008/C 92/77)
   Limba de procedură: franceza
   Părțile
   
      Recurentă: Comisia Comunităților Europene (reprezentanți: J. Curall și D. Martin, agenți)
   
      Cealaltă parte în proces: Anton Pieter Roodhuijzen (Luxemburg, Marele Ducat al Luxemburgului)
   Concluziile recurentei
   
               —
            
            
               Anularea hotărârii Tribunalului Funcției Publice din 27 noiembrie 2007 în cauza F-122/06, Roodhuijzen/Comisia;
            
         
               —
            
            
               respingerea acțiunii domnului Roodhuijzen;
            
         
               —
            
            
               obligarea fiecărei părți la suportarea propriilor cheltuieli de judecată aferente prezentei proceduri și celei inițiate la Tribunalul de Primă Instanță.
            
         Motivele și principalele argumente
   Prin prezentul recurs, Comisia solicită anularea hotărârii Tribunalului Funcției Publice din 27 noiembrie 2007, pronunțată în cauza Roodhuijzen/Comisia, F-122/06, care anulează decizia Comisiei prin care se refuză recunoașterea parteneriatului nematrimonial al reclamantului în temeiul sistemului comun de asigurări de boală al Comunităților europene.
   În sprijinul recursului, Comisia invocă trei motive de anulare.
   Prin cel dintâi motiv, Comisia susține că TFP ar fi statuat ultra vires cu încălcarea articolului 1 alineatul (2) din anexa VII la Statut și cu încălcarea principiului nediscriminării, întrucât ar fi respins o argumentație în această privință a reclamantului și ar fi înlocuit-o cu propria argumentație, fără a permite totuși Comisiei să răspundă la aceasta și, prin urmare, cu nerespectarea dreptului său la apărare.
   Al doilea motiv este întemeiat pe o pretinsă eroare de drept în interpretarea noțiunii de „parteneriat”, astfel cum este conținută în articolul 1 alineatul (2) din anexa VII la Statut, care dă dreptul la asigurare în cadrul sistemului comun de asigurări de boală pentru partenerul unui funcționar.
   Al treilea motiv, invocat în subsidiar, este întemeiat pe o interpretare eronată a principiului nediscriminării.